wickkiey/tamil-wikipedia-markdown huggingface dataset:
# கல்பொட அருவி


**கல்பொட அருவி** இலங்கையில் நுவரெலியா மாவட்டத்தில் அமைந்துள்ள அருவி ஆகும். கொழும்பு முதல் பதுளை வரை செல்லும் புகையிரத பாதையில் அதிக மழையுடன் குளிர்ச்சியான சூழலை கொண்ட கலபொட சிற்றூரில் இந்த நீர்வீழ்ச்சி அமைந்துள்ளது.  

நீர்வீழ்ச்சி உயரத்தை கொண்டது மற்றும் நீர்வீழ்ச்சியின் அகலம் பருவத்தை பொறுத்து &ndash; ஆக மாறுபடும். இலங்கையில் மழைப் பொழிவு அதிகம் உள்ள ஊரான வட்டவளையில் இருந்து தொலைவில் அமைந்திருப்பதால் கலபொட நீர்வீழ்ச்சி எப்பொதும் செழிப்பாக காணப்படும். இங்கு ஆண்டு மழை 4500 மிமீ இற்கு உயர்வாக காணப்படும். 60% வீதமான மழைவீழ்ச்சி தென்மேற்கு பருவமழையினால் கிடைக்கிறது. சனவரி, பெப்ரவரி ஆகிய மாதங்கள் வறண்ட பருவங்களாகும்.  

## பெயரின் தோற்றம்
வீழ்ச்சியின் பெயர் கல்பொடவின் பொருள் 'கல்லை ஒட்டிய வீழ்ச்சி' என்பதாகும். அதன் அடிவாரத்தில் அமைந்துள்ள பெரிய கற்பாறையிலிருந்து இது உருவானது.  

### பயணத் தகவல்

கொழும்பிலிருந்து பதுளைக்கு செல்லும் இரண்டு விரைவு புகையிரதங்களும் கலபொட புகையிரத நிலையத்தில் நிற்கின்றன.  

## கலபொட கிராமம்
கலபொட, நாவலப்பிட்டி மற்றும் வட்டவளை ஊர்களுக்கு இடையே அமைந்துள்ள கிராமம் ஆகும்.  

## இயற்கை மற்றும் வனவிலங்குகள்
நீர்வீழ்ச்சியை சூழவுள்ள வனப்பகுதி வனவிலங்குகளின் தாயகமாகும். இங்கு ஒரு அரிய வகை ஆர்க்கிட் தாவரம் வளர்கின்றது. மேலும் இங்கு 12 வகையான ஊர்வன காணப்படுகின்றன அவற்றில் நான்கு இலங்கையில் மட்டுமே காணப்படுகின்றன.  

## படங்கள்
# சிங்கா ஏர்லைன்ஸ்



**சிங்கா ஏர்லைன்ஸ்** இது ஒரு சிங்கப்பூர் நாட்டு விமான பணியிடம் மற்றும் மர்மம் சார்ந்த தமிழ்மொழித் தொலைக்காட்சி தொடர் ஆகும். இந்த தொடரை ' ஐ. சுந்தர் மற்றும் ஜே. கே. சரணவணன்' என்பவர்கள் இயக்க மாலினி, ஜே நெஸ் ஈஸ்வரன், வாடி பிவிஎஸ்எஸ், மதியழகன், புரவலன், மலர் மேனி, நரேன், நிஷா சத்யமுர்த்தி, ஷாபிஈ, பாஷிணி, பாவித்தேரா, தினேஷ் மற்றும் அலி கான் ஆகியோர் முதன்மை கதாபாத்திரத்தில் நடித்துள்ளார்கள். இதுவே முதல் விமானம் சம்மந்தப்பட்ட தமிழ் தொலைக்காட்சி தொடர் ஆகும். இந்த தொடர் 5 ஆகத்து 2019 முதல் திங்கள் முதல் வியாழன் வரை இரவு 10 மணிக்கு வசந்தம் தொலைக்காட்சியில் ஒளிபரப்பாகி 16 செப்டம்பர் 2019 அன்று 26 அத்தியாங்களுடன் நிறைவு பெற்றது.  

## கதைச்சுருக்கம்
இந்த தொடரின் கதை 2009ஆம் ஆண்டு காணாமல் போன சிங்கா ஏர்லைன்ஸ் என்ற விமானம் மற்றும் விமானத்தில் பயணித்தவர்கள் என்னவானார்கள் என்பதை அலசி ஆராயும் சிறப்புக் காவல் அதிகாரிகள். காணாமல் போனவர்களை ஏங்கி தவிக்கும் உறவினர்கள். அந்த விமானத்தில் நடந்த மர்மம் என இந்த தொடர் கதை நகர்கின்றது.  

## நடிகர்கள்
### முதன்மை கதாபாத்திரம்
- மாலினி
- ஜே நெஸ் ஈஸ்வரன்
- வாடி பி வி எஸ் எஸ்
- மதியழகன்
- புரவலன்
- மலர் மேனி
- நரேன்
- நிஷா சத்யமுர்த்தி
- ஷாபிஈ
- பாஷிணி
- பாவித்தேரா
- தினேஷ்
- அலி கான்

### துணை கதாபாத்திரம்
- கோகிலா
- ஜெயராம்
- சாந்தி
- மோஹனவேல்
- பி. துரைராஜ்
- விமலா வேல்
- பிவோடையான்
- கலையரசி
- லோகன்
- க்ஹோமைல லீ
- முத்து
- நந்தா
- ஜெயஸ்ரீ
- ஹாஷ்வின்

## முகப்பு பாடல்
இந்த தொடருக்குக்காக முகப்பு பாடலை யுவராஜஹ் கிருஷ்ணன் என்பவர் பாடல் வரிகள் எழுதியுள்ளார். ஜெயித்தா அஸ்வின் ரவீந்திரன் என்பவர் பாடியுள்ளார். கலைச்சரன் என்பவர் இசை அமைத்துள்ளார்.
# அலுமினியம் ஐதராக்சைடு ஆக்சைடு



**அலுமினியம் ஐதராக்சைடு ஆக்சைடு** (*Aluminium hydroxide oxide* ) என்பது AlO(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியம் ஆக்சியைதராக்சைடு என்ற பெயராலும் இதை அழைக்கலாம். நன்கு வரையறுக்கப்பட்ட படிக நிலைகள் இரண்டில் ஒன்றாக அலுமினியம் ஐதராக்சைடு ஆக்சைடு காணப்படுகிறது. தயாசுபோர், போய்மைட்டு என்ற கனிமங்களாகவும் இது அறியப்படுகிறது.  

## தொடர்புடைய சேர்மங்கள் மற்றும் கனிமங்களின் பட்டியல்

அலுமினியம் ஆக்சைடுகள், ஆக்சைடு ஐதராக்சைடுகள். ஐதராக்சைடுகளை மேலும் பின்வருமாறு வகைப்படுத்தலாம்:  
- அலுமினியம் ஆக்சைடுகள்
  - குருந்தம் (Al<sub>2</sub>O<sub>3</sub>)
- அலுமினியம் ஆக்சைடு ஐதராக்சைடுகள்
  - டயாசுபோர் (α-AlO(OH))
  - போய்மைட்டு அல்லது போக்மைட்டு (γ-AlO(OH))
  - அக்தாலைட்டு (5Al<sub>2</sub>O<sub>3</sub>•H<sub>2</sub>O) (ஒருகாலத்தில் 4Al<sub>2</sub>O<sub>3</sub>•H<sub>2</sub>O) என நம்ப்ப்பட்டது. டோக்டைட்டு என்றும் அழைக்கப்பட்டது.
- அலுமினியம் ஐதராக்சைடுs
  - கிப்சைட்டு (பெரும்பாலும் γ-Al(OH)<sub>3</sub> எனப்படுகிறது. ஆனால் சில சமயங்களில் α-Al(OH)<sub>3</sub> என்றும் அழைக்கப்படுகிறது. மேலும் சில சமயங்களில் ஐதராகில்லைட்டுஅல்லது ஐதராகைலைட்டு)
  - பேயரைட்டு (பெரும்பாலும் α-Al(OH)<sub>3</sub> என அடையாளப்படுத்தப்படுகிறது. ஆனால் சில சமயங்களில் β-Al(OH)<sub>3</sub> ஆக கருதப்படுகிறது.
  - டோய்லெயைட்டு
  - நார்த்சிடராண்டைடு
# 10 ஜன்பத்

10 ஜன்பாத் இல்லத்தில் சோனியா காந்தி வரவேற்றார். ]]  

**10 ஜன்பத்** என்பது புது தில்லி ஜன்பத்தில் உள்ள ஒரு வீடு ஆகும். இது இந்திய தேசிய காங்கிரசு கட்சியின் முக்கிய தலைவரான சோனியா காந்தியின் உத்தியோகபூர்வ இல்லமாகும். இந்திய தேசிய காங்கிரசின் தேசிய தலைமையகம் 24, அக்பர் சாலையில் அதன் பின்னால் உள்ளது. இந்த இல்லமானது இந்தியாவின் இரண்டாவது பிரதமர், லால் பகதூர் சாஸ்திரி வசிப்பிடமாக இருந்தது (1964-1966). அவரது உடல் 11. சனவரி 1966 அன்று இங்கு பொது மக்கள் பார்வைக்காக வைக்கப்பட்டிருந்தது. இன்று அவரது வாழ்க்கை வரலாற்றுப் அருங்காட்சியகம், "*லால் பகதூர் சாஸ்திரி நினைவுவகம்* " போன்றவை 1- மோதிலால் நேரு பேலஸ் (முன்பு 10 ஜனபத்) இந்த வளாகத்துக்கு அருகில் உள்ளது.  

## வரலாறு
1960-களில் ஜவஹர்லால் நேருவுக்குப் பின் வந்த பிரதமர் லால் பகதூர் சாஸ்திரியின் வீடாக இந்த வீடு இருந்தது. இந்த வளாகத்தை ஒட்டிய, ரவுண்டானாவை எதிர்கொண்டு 1, மோதிலால் நேரு பேலசில் *லால் பகதூர் சாஸ்திரி நினைவு மையம் உள்ளது* .  

2004 முதல் 2014 வரை காங்கிரஸ் தலைமையிலான ஐக்கிய முற்போக்குக் கூட்டணி அரசாங்கத்தின் ஆட்சிக் காலத்தில், "10 ஜனபத்" என்பது சோனியா காந்தியை சங்கேதமாக குறிப்பிடும் பெயராக மாறியிருந்தது.
# அரேனி -1 வைன் ஆலை

நுழைவு ]]  
**அரேனி -1 வைன் ஆலை** என்பது 6100 ஆண்டுகள் பழமையான வைன் ஆலை ஆகும், இது 2007 ஆம் ஆண்டில் ஆர்மீனியாவின் வயோட்ஸ் டிஜோர் மாகாணத்தில் உள்ள அரேனி கிராமத்தில் உள்ள அரேனி அரேனி -1 குகை வளாகத்தில் ஆர்மீனிய மற்றும் ஐரிஷ் தொல்பொருள் ஆராய்ச்சியாளர்களால் கண்டுபிடிக்கப்பட்டது. இந்த அகழ்வாய்வானது ஆர்மீனிய தேசிய அறிவியல் அகாடமியின் தொல்பொருள் மற்றும் இனவியல் நிறுவனத்தின் போரிஸ் காஸ்பரியன் மற்றும் பல்கலைக்கழக கல்லூரி கார்க் (அயர்லாந்து) ஐச் சேர்ந்த ரான் பின்ஹாசி ஆகியோரால் மேற்கொள்ளப்பட்டன. இந்த ஆய்வுக்கு கோஃபெல்லர் அறக்கட்டளை (அமெரிக்கா) மற்றும் பல்கலைக்கழக கல்லூரி கார்க் ஆகியோரால் நிதியுதவி வழங்கப்பட்டன. 2008 ஆம் ஆண்டில் கலிபோர்னியா பல்கலைக்கழகம், லாஸ் ஏஞ்சல்ஸ் (யு.சி.எல்.ஏ) கிரெனோரி அரேஷியனுடன் அரேனி திட்டத்தின் இணை இயக்குநராக இணைந்தது. அப்போதிருந்து அகழ்வாராய்ச்சிகளுக்கு யு.சி.எல்.ஏ மற்றும் தேசிய புவியியல் கழகம் நிதியுதவி அளித்துள்ளன. ஒயின் ஆலை அகழாய்வு 2010 இல் நிறைவடைந்தது.  

குகையில் ஒயின் தயாரிக்கும் விதத்தில் திராட்சை ரசத்தை நொதிக்கவைக்க வரிசையாக பல மண் குடுவைகள் புதைக்கப்பட்டிருந்தன. அந்த குடுவைகளில் திராட்சையில் உள்ள டார்டாரிக் அமிலம் படிந்திருப்பதை ஆய்வாளர்கள் கண்டறிந்தனர். மேலும் 1963 ஆம் ஆண்டில் யூடியா மற்றும் சமாரியாவில் கண்டுபிடிக்கப்பட்ட ஒயின் ஆலைகளை விட இது குறைந்தது ஆயிரம் ஆண்டுகள் பழமையானது என்று நம்பப்படுகிறது.  

2008 ஆம் ஆண்டில் அதே குகையில் அரேனி -1 ஷூ கண்டுபிடிக்கப்பட்டது.  

## கண்டுப்பிடிப்பு
அரேனி -1 குகையில் அகழ்வாராய்ச்சிகள் 2007 இல் தொடங்கி 2010 செப்டம்பர் வரை தொடர்ந்தது. ஆர்மீனிய, அமெரிக்க மற்றும் ஐரிஷ் தொல்லியல் ஆய்வாளர்ககள் பெரிய, நன்கு பாதுகாக்கப்பட்ட 2-அடி (60 சென்டிமீட்டர்) ஆழமான பெருந்தொட்டி மற்றும் 3.5 அடி (ஒரு மீட்டர்) அளவு நீண்ட களிமண்ணால் செய்யப்பட்ட அகன்ற பாத்திரம் இதை மால்விடினைக் கொண்டு மூடப்பட்டிருந்தது. குகையானது பின்னர் கைவிடப்பட்டுள்ளது. குளையில் புதைக்கப்பட்டிருந்த கரிமப் பொருட்கள் அங்கு பூசப்பட்டிருந்த செம்மறி சாணத்தினால் பாதுகாக்கப்பட்டது. செம்மறி சாணமானது இந்த எச்சங்களையும் புதைப் பொருட்களையும் பூஞ்சைகளிடமிருந்து காத்துள்ளது.  

இந்த அணியின் முழு கண்டுபிடிப்புகளும் எதிர்காலத்தில் வெளியிடப்படும்.
# போர்ட் ராக் குகை


**போர்ட் ராக் குகை** (Fort Rock Cave) என்பது அமெரிக்க மாநிலமான ஓரிகானில் மனிதர்கள் வசித்ததற்கான ஆரம்பகால சான்றுகள் கிடைத்த இடம் ஆகும். ஃபோர்ட் ராக் குகையில் 9,000 முதல் 13,000 ஆண்டுகள் பழமையான நன்கு பாதுகாக்கப்பாக இருந்த சாக் பிரஷ் என்னும் காட்டுப் புல்லால் நெய்யப்பட்ட பல செருப்புகளைக் கிடைத்தன. இந்த குகையானது லேக் கவுண்டியில் ஃபோர்ட் ராக் ஸ்டேட் நேச்சுரல் ஏரியாவுக்கு அருகிலுள்ள ஃபோர்ட் ராக்கிலிருந்து சுமார் தொலைவில் அமைந்துள்ளது. ஃபோர்ட் ராக் குகை 1961 ஆம் ஆண்டு தேசிய வரலாற்று அடையாளமாக அறிவிக்கப்பட்டது. மேலும் 1966 ஆம் ஆண்டில் வரலாற்று இடங்களின் தேசிய பதிவேட்டில் சேர்க்கப்பட்டது.  

ரீப் லாங்கின் பண்ணைப் பகுதியில் இந்த குகை காணப்பட்டது. இது முன்னர் மென்கன்மேயர் குகை அல்லது மாட்டு குகை என்று அழைக்கப்பட்டது.  

## தொல்பொருளியல்

ஓரிகான் பல்கலைக்கழக தொல்லியல் ஆய்வாளர் லூதர் கிரெஸ்மேனின் என்பவர் ஓரிகானில் 13,200 ஆண்டுகளுக்கு முந்தைய மனித வாழ்விடத்தை அடிப்படையாக கொண்டு 1938 ஆம் ஆண்டு ஃபோர்ட் ராக் குகையில் அகழ்வாய்வு மேற்கொண்டார். அப்பகுதியில் ஒரு வகை காட்டுப் புல்லால் நெய்யப்பட்ட சில ஜோடி செருப்புகளையும், சில ஒற்றை செருப்புகளையும் கிரெஸ்மேன் குழு மீட்டது (சுமார் 7600 ஆண்டுகளுக்கு முன்பு வெடித்த ஒரு எரிமலையின் குழம்புப் படிமத்துக்குக் கீழே இவை பாதுகாப்பாக இருந்தன ). இந்த செருப்புகளை கதிரியக்கக்கரிமக் காலக்கணிப்புக்குக்கு உட்படுத்தியதில், இவை 10,000 ஆண்டுகளுக்கு முற்பட்ட பழமையானவை என்பது கண்டறியப்பட்டது. தற்போது இவை யூஜினில் உள்ள ஓரிகான் இயற்கை மற்றும் கலாச்சார வரலாற்று அருங்காட்சியகம் மற்றும் ஃபோர்ட் ராக் நகரில் காட்சிப்படுத்தப்பட்டுள்ளன. இந்த செருப்பு பாணியானது ஃபோர்ட் ராக் பாணி என்று அழைக்கப்படுகின்றன. ஏனெனில் அவை முதலில் அங்கு கண்டுபிடிக்கப்பட்ட காரணத்தினால் இவ்வாறு அழைக்கப்படுகின்றன. இந்த செருப்பு பாணி மற்ற வகைகளிலிருந்து வேறுபட்டது; இவை தட்டையானவையாகவும், கால்விரல்களை மூடியவையாகவும், காலில் இருந்து கழன்று போகாமல் இருக்க பட்டை வைத்தவையாகவும் இருந்தன. மேலும் இவை கூகர் மலை, கேட்லோ குகைகள் போன்ற பிற தளங்களிலும் கண்டுபிடிக்கப்பட்டுள்ளன. ஃபோர்ட் ராக் குகையில் கூடை மற்றும் கல் கருவிகள் உட்பட பல வரலாற்று காலத்துக்கு முந்தைய கலைப்பொருட்கள் கண்டுபிடிக்கப்பட்டன. குகையின் அகழாமல் மீதமிருந்த பகுதிகளில் 1970 ஆம் ஆண்டில் ஸ்டீபன் பெட்வெல்லால் இந்தக் கலைப்பொருட்கள் கண்டுபிடிக்கப்பட்டன.
# கிருஷ்ணசந்திர ராய்



**ராஜ கிருஷ்ணச்சந்திரா** (பிறப்பு **கிருஷ்ணசந்திர ராய்** 1710-1783) ஒரு ராஜாவும் மற்றும் இந்தியாவின், மேற்கு வங்காளத்தில், கிருஷ்ணாநகர், நாடியா பகுதியின் நிலச்சுவான்தாரும் ஆவார். 1728 ஆம் ஆண்டு முதல் 1782 ஆம் ஆண்டு வரை இவர் ஆட்சி செய்தார். இவர் நாடியா ராஜ் குடும்பத்தைச் சேர்ந்தவர். 1968 ஆம் ஆண்டின் *வங்காள வரலாறு முகலாய காலம் 1526-1762 இன்படி*, கிருஷ்ணச்சந்திரா "அந்தக் காலத்தின் வங்காளத்தின் இந்து சமுதாயத்தில் மிக முக்கியமான மனிதர்" என குறிப்பிடப்படுகிறார். முகலாய ஆட்சிக்கு அவர் எதிர்ப்பு தெரிவித்ததற்காக மட்டுமல்லாமல், அவரது இராச்சியத்தில் கலைகளின் வளர்ச்சிக்காக கலைகளுக்கு ஆதரவளித்ததற்காகவும் பாராட்டப்பட்டார்.  

## கிருஷ்ண சந்திர ராயின் ஆட்சி
அவரது ஆட்சிக் காலத்தில், கிருஷ்ணச்சந்திரா இந்து மத நடைமுறைகளில் அதிக பிடிப்பு கொண்டவராக இருந்தார். அதனால்தான் பிக்ராம்பூரைச் சேர்ந்த ராஜா ராஜ்பல்லப் சென் தனது விதவை மகளுக்கு மறுமணம் செய்வதற்கு சமயத்தில் உள்ள தடைகளை நீக்கி ஆதரவு பெற தனது பண்டிதர்களின் உதவியை நாடினார். கிருஷ்ணச்சந்திரர் இந்த செயலை கடுமையாக எதிர்த்தார். கிருஷ்ணச்சந்திராவின் எதிர்ப்பால், ராஜ்பல்லாப் அவர் விரும்பிய மாற்றத்தை செய்ய முடியவில்லை.
# தாழம்பூ (தொலைக்காட்சித் தொடர்)



**தாழம்பூ** என்பது விஜய் தொலைக்காட்சியில் 7 அக்டோபர் 2019 முதல் திங்கள் முதல் வெள்ளி வரை இந்திய நேரப்படி இரவு 10 மணிக்கு ஒளிபரப்பாகி 60 அத்தியாயங்களுடன் நிறைவு பெற்ற மீயியற்கை மற்றும் கற்பனைத் தொலைக்காட்சி தொடர் ஆகும்.  

இந்த தொடரில் அவளும் நானும் தொடரில் நடித்த அம்ருத் மனித உருவில் உலகைத் தேடி வரும் புதிய உயிரினம் என்ற கதாபாத்திரத்தில் நடிக்க இவருக்கு ஜோடியாக திரைப்பட நடிகை சாந்தினி தமிழரசன் ரேவதி என்ற காதாபாத்திரத்தில் நடித்துள்ளார். இவருடன் தறி தொடரில் நடித்த அங்கனா ராய் நாகினி என்ற கதாபாத்திரத்தில் நடித்துள்ளார். இயக்குநர் ராஜீவ் மேனன் உதவியாளர் சண்முகம் இத் தொடரை இயக்கியுள்ளார்.  

## கதைச்சுருக்கம்
இந்த தொடரின் கதை கடலுக்கு அடியில் இருக்கும் பாம்புகளின் உலகம் நாகலோகம் மற்றும் மற்றும் மனிதர்கள் வாழும் மனிதலோகத்தை பற்றிய கதையாகும். நாகலோகத்தின் தலைவரின் மகளான வாசுகிக்கும் நாகலோகத்தின் இளம் போர்வீரன் நாகாவும் நிச்சயம் ஆனவர்கள். நாகலோகத்து பெரியவர்கள் செய்த தவறால் அவர்களது பொக்கிஷமான ஆத்மலிங்கம் நாகலோகத்தில் இருந்து தொலைந்து விடுகிறது. ஆத்மலிங்கம் இல்லை என்றால் அவர்களது சக்திகள் முழுமை பெறாது. அவர்களது உலகமே அழியும் நிலை ஏற்பட்டுவிடும். அந்த நிலையில் ஆத்மலிங்கத்தை மீட்டெடுக்க நாகா, பூலோகம் வருகிறான்.  

பூலோகத்தில் ஆத்மலிங்கத்தை பாதுகாத்து பூஜித்து வரும் ரேவதி குடும்பத்தினர். அவர்களிடமிருந்து ஆத்மலிங்கத்தை மீட்டெடுக்கும் நோக்கில் நாகா மானிடனாக உருமாறி பூலோகம் வந்து ரேவதியிடம் நெருங்கிப் பழகுகிறான். ரேவதி, நாகாவை காதலிக்கிறாள். அதே தருணம் ஆத்மலிங்கத்தை அபகரிக்க துடிக்கும் கருடன். ரேவதிக்கு நாகா மனிதன் அல்ல பாம்பு என்று தெரிய வருகின்றதா? ஆத்மலிங்கத்தை காப்பாற்றுகிறாளா?, காதலிக்காக எங்கும் வாசுகியின் நிலைமை என்ன? என்பதுதான் இத் தொடரின் கதை.  

## நடிகர்கள்
### முதன்மை கதாபாத்திரம்
- சாந்தினி தமிழரசன் - ரேவதி
  - பூலோகத்தை சேர்ந்த இளம் பெண். குடும்பத்தில் எல்லோருக்கும் செல்ல மகள். ஆத்மலிங்கத்தை பாதுகாப்பவள்.
- அம்ருத் - நாகா
  - நாகலோகத்தை சேர்ந்த இளம் போர்வீரர் மற்றும் வாசுகியின் காதலன்.
- அங்கனா ராய் - வாசுகி
  - நாகலோகத்தின் தலைவரின் மகள். நாகாவுடன் நிச்சயம் ஆனவர்.

### துணை கதாபாத்திரம்
- லோகேஷ் - ஜெகன்
- அக்ஷிதா - சாரு
- யுவன்ராஜ் நேத்ரன் - பாக்கியநாதன்
- கிருத்திகா - தனம்
- ஷர்மிளா - தேவகி
- ரக்ஷன்
- அப்சர் பாபு
# சோடியம் அலுமினியம் பாசுபேட்டு



**சோடியம் அலுமினியம் பாசுபேட்டு** (*Sodium aluminium phosphate*) என்பது பொதுவாக NaH<sub>14</sub>Al<sub>3</sub>(PO<sub>4</sub>)<sub>8</sub>•4H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியம் பாசுபேட்டுகளின் சோடியம் உப்புகள் சோடியம் அலுமினியம் பாசுபேட்டுகள் எனப்படுகின்றன. அலுமினா, பாசுபாரிக் அமிலம், சோடியம் ஐதராக்சைடு ஆகிய மூன்றையும் சேர்த்து வினைபுரியச் செய்வதால் இதை தயாரிக்கலாம்.  

நீரேற்று வகையைத் தவிர கூடுதலாக நீரிலி வகை சோடியம் அலுமினியம் பாசுபேட்டும் அறியப்படுகிறது. இதன் மூலக்கூறு வாய்ப்பாடு Na<sub>3</sub>H<sub>15</sub>Al<sub>2</sub>(PO<sub>4</sub>)<sub>8</sub>. ஆகும் (CAS#10279-59-1). இதில் பாசுபேட்டு, அலுமினியம், சோடியம் இவை மூன்றும் 8:2:3 என்ற விகிதத்தில் சேர்ந்துள்ளன. பொதுவாக, NaxAly(PO4)z (CAS# 7785-88-8) என்ற சோடியம் அலுமினியம் பாசுபேட்டு வாய்ப்பாடு நன்கு வரையறுக்கப்படாத விகிதாச்சாரத்தைப் பயன்படுத்துகிறது (Na<sub>*x*</sub>Al<sub>*y*</sub>(PO<sub>4</sub>)<sub>*z*</sub> (CAS# 7785-88-8)..  

அமில சோடியம் அலுமினிய பாசுபேட்டுகள் சுடப்பட்ட பொருட்களின் வேதியியல் புளிப்புக்குரிய பேக்கிங் பொடிகளுக்கு அமிலங்களாகப் பயன்படுத்தப்படுகின்றன. வெப்பமடையும் போது இது சமையல் சோடாவுடன் இணைந்து கார்பன் டை ஆக்சைடை அளிக்கிறது. அறை வெப்பநிலையில் பிசைந்து அடித்து மாவை கலக்கும்போது இதன் பெரும்பாலான நடவடிக்கை சமைக்கும் வெப்பநிலையில் நிகழ்கிறது. சோடியம் அலுமினியம் பாசுபேட்டுகள் சாதகமானவையாகக் கருதப்படுகின்றன ஏனெனில் அவை நடுநிலை சுவையை அளிக்கின்றன.  

ஓர் உணவு கூட்டுசேர் பொருளாக இதற்கு ஐரோப்பிய ஒன்றிய குறியீட்டு எண் ஐ541 என வழங்கப்பட்டு அடையாளப்படுத்தப்படுகிறது . Na<sub>15</sub>Al<sub>3</sub>(PO<sub>4</sub>)<sub>8</sub>போன்ற கார சோடியம் அலுமினியம் பாசுபேட்டுகளும் அறியப்படுகின்றன. பாலாடைக்கட்டி தயாரிப்பில் இவை பெரிதும் உதவுகின்றன.
# கோப் வைரம்



**ஹோப் வைரம்** (*Hope Diamond*) என்பது உலகின் மிகப் பிரபலமான இரத்தினக்கற்களில் ஒன்றாகும். இதன் உரிமையாளர் குறி்த்த பதிவுகளானது கிட்டத்தட்ட நான்கு நூற்றாண்டுகளுக்கு முந்தையவை. போரான் அணுக்களின் சுவடு அளவு காரணமாக இது மிகவும் போற்றப்படும் அரிய நீல நிற வைரமாக உள்ளது. இது 45.52 காரட் எடையுள்ளது.  

இந்த இரத்தினக் கல்லானது இந்தியாவில் தோன்றியதாக நம்ப்படுகிறது. இந்த அசல் (பெரிய) கல்லானது 1666 ஆம் ஆண்டில் பிரெஞ்சு ரத்தின வணிகர் ஜீன்-பாப்டிஸ்ட் தாவர்னீரால் **டாவர்னியர் புளூ** என்ற பெயர்கொண்ட வைரக்கல்லாக வாங்கப்பட்டது. தாவர்னீரால் புளூ வைரக்கல் வெட்டப்பட்டு பிரெஞ்சு நீலம் ( ***லு புளூ டி பிரான்ஸ்*** ) என்ற பெயர் சூட்டப்பட்டு, 1668 ஆம் ஆண்டு தாவர்னீரால் அரசர் லூயிஸ் XIV க்கு விற்கப்பட்டது. 1791 ஆம் ஆண்டில் இந்த வைரம் திருடப்பட்டது. பின்னர் பல கைகளில் மாறிவந்த இந்த வைரமானது, 1839 ஆம் ஆண்டில் இலண்டனில் ஹோப் அண்ட் கோ என்ற நிறுவன உரிமையாளரால் வாங்கப்பட்டு அவரின் குடும்பத்தின் இரத்தின சேகரிப்பில் இருந்தபோது இது "ஹோப்" பெயரைப் பெற்றது. அதன்பிறகு ஏராளமான உரிமையாளர்களிடமிருந்து கடந்து சென்று, அது வாஷிங்டன் போஸ்ட் பத்திரிக்கை உரிமையாளர் குடும்பத்தைச் சேர்ந்த இவாலின் வால்ஷ் மெக்லீனுக்கு விற்கப்பட்டது. அவர் அடிக்கடி இதை அணிந்திருந்தார். பின்னர் இது 1949 ஆம் ஆண்டில் நியூயார்க் இரத்தின வணிகரான ஹாரி வின்ஸ்டன் என்பவரால் வாங்கப்பட்டது, அவர் அதை 1958 ஆம் ஆண்டில் தேசிய இயற்கை வரலாற்று அருங்காட்சியகத்திற்கு பரிசாக வழங்கினார். அதன் பின்னர் இந்த வைரமானது நிரந்தரமாக அருங்காட்சியக கண்காட்சியில் உள்ளது.
# போத்துக்கீச சொறி மீன்


**பொர்சுகேசு சொறி மீன்** (Portuguese man o' war) என்பது ஒரு சொறி மீன் வகையைச் சார்ந்த கடல் வாழ் உயிரினம் ஆகும். இவ்வகை உயிரினம் அத்திலாந்திக்குப் பெருங்கடல், இந்தியப் பெருங்கடல், மற்றும் பசிபிக் பெருங்கடல் பகுதிகளில் காணப்படுகிறது. இவை மீன் என்று கிறிப்பிடப்பட்டாலும் மீன் இனத்தில் சேறாதது. இதன் உணர்விழைகள் நீல நிறத்தில் காணப்படும். இவற்றைத்தொடக்கூடாது. ஏனெனில் இவற்றின் உணர்விழைகளில் நீல நிறத்தில் இருப்பது நஞ்சு ஆகும். இவற்றின் உணர்விழைகள் 165 அடிவரையிலும் நீளம் கொண்டவையாக இருக்கும்.
# 2-குளோரோயெத்தில் எத்தில் சல்பைடு



**2-குளோரோயெத்தில் எத்தில் சல்பைடு** (*2-Chloroethyl ethyl sulfide*) என்பது C<sub>2</sub>H<sub>5</sub>SC<sub>2</sub>H<sub>4</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமகந்தகச் சேர்மமான இது நிறமற்ற ஒரு நீர்மம் ஆகும். அரை கடுகு என்றும் இதை அழைப்பர். கந்தகக் கடுகின் (S(C2H4Cl)2.) கட்டமைப்பை கிட்டத்தட்ட ஒத்திருப்பதால் இச்சேர்மம் விரிவாக ஆராயப்பட்டது. வாய்வழியாக எலிகளுக்கு கொடுக்கும் போது அரை கடுகு, முழு கடுகு இவற்றின் உயிர்க்கொல்லும் LD50 அளவுகள் 252 மற்றும் 2.4 மி.கி/கி.கி ஆகும்.
# ஏகானைட்டு



**ஏகானைட்டு** (*Ekanite*) என்பது Ca<sub>2</sub>ThSi<sub>8</sub>O<sub>20</sub> அல்லது (Ca,Fe,Pb)<sub>2</sub>(Th,U)Si<sub>8</sub>O<sub>20</sub> என்ற மூலக்கூற்று வாய்ப்பாட்டால் விவரிக்கப்படும் அசாதாரணமான ஒரு கனிமச் சேர்மமாகும். அணைவு சிலிக்கேட்டு வகையான சிடீயசைட்டு வகை கனிமத்தில் ஓர் உறுப்பினராக ஏகானைட்டு உள்ளது. இயற்கையாகவே கதிரியக்கத் தன்மையுடன் இருக்கும் மணிக்கற்கள் சிலவற்றில் இதுவும் ஒன்றாகும். உருசியா மற்றும் வட அமெரிக்காவில் ஏகானைட்டு படிவுகள் காணப்படுகின்றன என்றாலும், பெரும்பாலான ஏகானைட்டு இலங்கையில் வெட்டியெடுக்கப்படுகிறது. கதிரியக்கத்தன்மை காலப்போக்கில் கட்டமைப்புச் சிதைவு எனப்படும் செயல்முறையில் படிக கட்டமைப்பைச் சிதைப்பதால் தெளிவான மற்றும் வண்ணமயமான மணிக்கற்கள் அரிதானவையாகின்றன.  

இலங்கையின் சபரகமுவா மாகாணத்தின் இரண்டு மாவட்டங்களில் ஒன்றான இரத்தினபுரி மாவட்டத்தின் ஏகிலியகோடா நகரத்தில் ஏகானைட்டு படிவுகள் காணப்படுகின்றன. 1955 ஆம் ஆண்டு இலங்கையைச் சேர்ந்த அறிவியலாளர் எப்.எல்.டி. ஏகாநாயகே முதன்முதலில் இதைக் கண்டுபிடித்தார். இவர் நினைவாகவே கனிமத்திற்கு ஏகானைட்டு எனப் பெயரிடப்பட்டது.  

இலங்கையில் கனிம மாதிரிகள் தீங்கு விளைவிக்கும் கூழாங்கற்களாகத் தோன்றுகின்றன. கனடாவின் யூக்கானிலுள்ள கல்லறை கல் மலையில் இத்தாது ஓர் ஊடுறுவிய பனிப்பாறையாக ஒழுங்கற்ற கற்பாறையில் காணப்படுகிறது. இத்தாலியின் அல்பன் மலையில் இது எரிமலை வெளியேற்ற உமிழ்வில் காணப்படுகிறது.  

இலங்கையின் மொனராகலை மாவட்டத்தில் உள்ள ஒக்கம்பிடியவில் உள்ள ஏகானைட்டு கனிமம் சுமார் 560 மில்லியன் வருடங்கள் பழமையானது என யுரேனியம்-ஈயம் காலமதிப்பீடு தெரிவிக்கிறது.  

பன்னாட்டு கனிமவியல் சங்கம் ஏகானைட்டு கனிமத்தை Ekஎன்ற குறியீட்டால் அடையாளப்படுத்துகிறது.
# அப்துல் ஹமீத் கான்


**அப்துல் அமீத் கான்** (*Abdul Hameed Khan*) (நவம்பர் 1892-1965) இவர் ஓர் இந்திய வணிகரும், அரசியல்வாதியுமாவார். இவர் சென்னை மாகாண சட்ட மேலவை, சென்னை மாகாண சட்டமன்றம் ஆகியவற்றின் உறுப்பினராகவும், கர்நாடக மாநிலத்தின் திவானாகவும் பணியாற்றினார். 1935-36ல் சென்னையின் முதல் முஸ்லிம் மேயராக பணியாற்றினார். இவர் சென்னையில் உள்ள அமீர் மகாலில் வசித்து வந்தார்.  

## துவக்க வாழ்க்கை
இவர் ஒரு பணக்கார வணிகரும், கொடைவள்ளலுமான தாதா கானுக்கு 1894 இல் பிறந்தார். இவரது மூதாதையர்கள் ஆப்கானித்தானில் இருந்து பல தலைமுறைகளுக்கு முன்பே இங்கு குடிபெயர்ந்தனர்.  

## கல்வி
சென்னை கிறித்தவ கல்லூரியிலும், மாநிலக் கல்லூரியிலும் கல்வி பயின்றார்.  

## அரசியல் வாழ்க்கை
- 1918 ஆம் ஆண்டு முஸ்லிம் லீக் இயக்கத்தில் பணியாற்றி உதவி செயலாளர் ஆனார்.
- 1919 ஆண்டு சென்னை மாகாணத்தில் நடந்த கிலாபத் இயக்கத்தில் பங்கேற்று மாகாண கிலாபத் அமைப்பின் பொறுப்பாளர் ஆனார்.
- 1919 முதல் 1924 வரை இராஜகோபாலாச்சாரியாருடன் இணைந்து ஒத்துழையாமை இயக்கத்தில் பணியாற்றினார்.
- 1921 ஆம் ஆண்டில், இந்திய தேசிய காங்கிரசின் உறுப்பினராக இருந்த இவர், சுயாட்சிக் கட்சியில் சேர காங்கிரசை விட்டு வெளியேறி 1927 இல் சென்னை மாகாண சட்டமன்றத்திற்கு தேர்ந்தெடுக்கப்பட்டார்.
- 1927 முதல் 1936 வரை சபையில் பணியாற்றிய இவர் சென்னை சட்டமன்றத்திற்கு தேர்ந்தெடுக்கப்பட்டார். 1937 இல் சட்டமன்றம் 1951 வரை பணியாற்றிணார்.

தமிழ்நாடு காங்கிரசு குழு செயலாளாராகவும், அகில இந்திய காங்கிரசு குழுவிலும் பணியாற்றிய இவர், 1937 ஆம் ஆண்டில்  
இந்திய தேசிய காங்கிரசிலிருந்து விலகி சென்னை மாகாண முஸ்லிம் லீக்கில் இணைந்தார். இந்தியப் பிரிவினைக்கும் ஆதரவளித்தார். 1947 இல் இந்தியாவின் சுதந்திரத்தைத் தொடர்ந்து, இவர் மீண்டும் காங்கிரசுக்கு திரும்பினார்.  

## திவான்
இவர் கர்நாடக மாநிலத்தின் திவானாகப் பணியாற்றினார். *டெக்கான் டைம்ஸ்* என்ற நாளிதழின் தலைமை ஆசிரியராகவும் இருந்தார்.  

## சென்னை மாநகராட்சி மன்றத் தலைவர்
1924 ஆம் ஆண்டு சென்னை மாநகராட்சியின் உறுப்பினர் ஆனார். தொடர்ந்து 1934 - 1935 ஆண்டில் சென்னை மாநகராட்சி மன்றத் தலைவர் ஆனார்.  

## சென்னை மாகாண மேலவை
சென்னை மாகாண சட்ட மேலவைக்கு 1950 ஆம் ஆண்டு ஊரக முஸ்லிம் பிரதிநித்துவத்தின் அடிப்படையில் கர்நூல் பகுதியிலிருந்து தேர்ந்தெடுக்கப்பட்டார்.  

## மேலும் பார்க்க
சென்னை மாநகராட்சி மன்றத் தலைவர் (மேயர்)களின் பட்டியல்
# இரண்டாம் ஆங்கிலேய-பர்மியப் போர்



**இரண்டாம் ஆங்கிலேய-பர்மியப் போர்** (**Second Anglo-Burmese War** or the **Second Burma War**) பிரித்தானிய கிழக்கிந்திய படைகளுக்கும் - பர்மிய இராச்சியப் படைகளுக்கும் 5 ஏப்ரல் 1852 முதல் 20 சனவரி 1853 முடிய ஏறத்தாழ மூன்றாண்டுகள் நடைபெற்ற இரண்டாவது போராகும். இப்போரின் முடிவில் பிரித்தானிய இந்தியா அரசு பர்மாவின் ஐராவதி ஆற்றுக்கு கீழ் உள்ள ரங்கூன் உள்ளிட்ட சமவெளிப் பகுதிகள் பிரித்தானிய ஆட்சியின் கீழ் கொண்டுவரப்பட்டது. இப்போரின் முடிவில் பர்மிய இராச்சியம் மூன்றில் ஒரு பங்காகக் குறுகியது.  

## போரின் காரணங்களும், முடிவுகளும்
யாந்தோபூ உடன்படிக்கையில் ஏற்பட்ட குளறுபடிகளை சரி செய்ய, கிழக்கிந்திய கம்பெனியின் கவர்னர் ஜெனரல் டல்ஹவுசி பிரபு 1852இல் கடற்படை அதிகாரி லம்பார்ட்டை ரங்கூனுக்கு கடற்படைகளுடன் அனுப்பினார்.  

1852-1853இல் நடந்த இரண்டாம் பர்மியப் போரில், ஆங்கிலேயர் தெற்கு பர்மாவின் ஐராவதி ஆற்றின் தெற்கு சமவெளியில் உள்ள ரங்கூனை தலைமையகமாகக் கொண்ட பெகு பிராந்தியத்தை கைப்பற்றினர். இப்போரின் விளைவால் பர்மிய அரச மாளிகையில் கலகம் விளைந்தது. பர்மிய அரசர் பாகன் மிங் (1846–1852) ஆட்சியிலிருந்து நீக்கப்பட்டு, அவரது மாற்றாந்தாயின் மகன் மிங்டோன் மிங் (1853–1878) பர்மிய அரச பதவியில் அமர்த்தப்பட்டார்  

## இதனையும் காண்க
- முதலாம் ஆங்கிலேய-பர்மியப் போர்
- ஆங்கிலேய-பர்மியப் போர்கள்
- பர்மாவில் பிரித்தானிய ஆட்சி
# எர்சே - சேசு பரிசோதனை


**எர்சே - சேசு பரிசோதனைகள்** (Hershey–Chase experiments) என்பவை 1952 ஆம் ஆண்டில் நடத்தப்பட்ட ஆல்பிரெட் எர்சே மற்றும் மார்த்தா சேசு ஆகியோரால் மேற்கொள்ளப்பட்ட தொடர் பரிசோதனைகள் ஆகும். இந்த பரிசோதனைகளே மரபணுத்தொகை பண்புகளுக்கு காரணமானவை டி. என். ஏ. என்பதை உறுதிப்படுத்திய சோதனைகள் ஆகும். 1869 ஆம் ஆண்டில் டி. என். ஏ அறியப்பட்டதிலிருந்து பல அறிவியலாளர்கள் இச்சோதனைகளுக்கு முன்பு வரை புரதம் தான் மரபு வழி உள்ளார்ந்த பண்புகளை கடத்துபவை என நம்பியிருந்தனர். ஏனெனில், டி.என்.ஏ யானது உட்கருவிற்குள் அமைந்திருப்பதாலும், செயல்படாத்தன்மையுடன் இருப்பதாகத் தோன்றுவதாலும் பாசுபரசு சேகரித்து வைப்பதே இதன் வேலை என்றும் கருதப்பட்டது. எர்சே மற்றும் சேசு ஆகியோர் தங்களது பரிசோதனைகளில். நுண்ணுயிர்த் தின்னிகள், டி. என். ஏ மற்றும் புரதத்தால் ஆக்கப்பட்டவை என்றும், பாக்டீரியாக்களை தொற்றுக்குள்ளாக்கி, அவற்றின் டி.என்.ஏக்கள் வழங்கியின் செல்களுக்குள் நுழைகின்றன என்பதை நிரூபித்துக் காட்டினார். ஆனால், இவற்றின் பெரும்பான்மையான பண்புகள் மொத்தத்தில் இவ்வாறு செய்வதில்லை. இருப்பினும், முடிவுகள் முழமையானதாக இல்லை. எச்சே - சேசு தங்களின் சோதனைகளை விளக்குவதிலும், இவர்களுக்கு முந்தைய மற்றும் பிந்தைய முடிவுகளுக்கு டி.என்.ஏ தான் மரபுப் பொருள் என்பதை உறுதிப்படுத்தினர். 1969 ஆம் ஆண்டில், எர்சே மருத்துவம் அல்லது உடலியங்கியலுக்கான நோபல் பரிசினை மேக்சு டெல்ப்ரக் மற்றும் சால்வடார் லூரியா (வைரசுகளின் மரபியல் அமைப்பிற்குத் தொடர்பான கண்டுபிடிப்புகளுக்காக) ஆகியோருடன் பகிர்ந்து கொண்டார்.
# இரண்டாம் கர்நாடகப் போர்



**இரண்டாம் கர்நாடகப் போர்** (**Second Carnatic War** (1749–1754), ஐதராபாத் மற்றும் ஆற்காட்டை கைப்பற்ற 1749–1754-ஆண்டுகளில் பிரித்தானிய கிழக்கிந்திய கம்பெனிப் படைத்தலைவர் இராபர்ட் கிளைவ்வின் ஆங்கிலேயப் படைகளுக்கும், ஐதராபாத் நிசாம் முசாபர் ஜங்க், ஆற்காடு நவாப் சந்தா சாகிப் மற்றும் பிரெஞ்சுக் கிழக்கிந்தியக் கம்பனியின் கூட்டுப் படைகளுக்கும் இடையே நடைபெற்ற போராகும். இப்போரில் ஆங்கிலேயர்களுக்கு உதவியாக, சந்தா சாகிப்பின் மருமகன் முகமது அலி கான் வாலாஜா மற்றும் ஐதராபாத் நிசாமின் உறவினர் நசீர் ஜங்க் ஆகியோர் இருந்தனர்.  

1751-இல் இராபர்ட் கிளைவ் ஆற்காட்டையைக் கைப்பற்றினார். டூப்ளே தலைமையிலான பிரஞ்சுப் படைகள் தோற்றது. 1754-இல் செய்து கொண்ட பாண்டிச்சேரி ஒப்பந்தப்படி, இரண்டாம் கர்நாடகப் போர் நிறைவுற்றது. பாண்டிச்சேரி ஒப்பந்தப்படி, முகமது அலி கான் வாலாஜா, ஆற்காடு நவாப் ஆனார். சந்தா சாகிபு பதவியிறக்கப்பட்டார். ஐதராபாத் நிசாம் முசாபர் ஜங்கை பதவியிலிருந்து நீக்கி நசீர் ஜங்க் பதவி ஏற்றார்.  

## இதனையும் காணக
- கர்நாடகப் போர்கள்
# ஒத்த செருப்பு அளவு 7


**ஒத்த செருப்பு அளவு 7** (*Oththa Seruppu Size 7*) என்பது 2019 ஆம் ஆண்டு செப்டம்பர் 20 ஆம் நாள் வெளிவந்துள்ள, இந்திய தமிழ் மொழி உளவியல் படம் ஆகும். இத்திரைப்படத்தை ஆர். பார்த்திபன் தயாரித்து,எழுதி இயக்கியுள்ளார். இப்படத்தில் பார்த்திபன் மட்டுமே தனிக்கதாபாத்திரமாக நடித்துள்ளார். பின்னணி இசையை இசையமைப்பாளர் சி. சத்யா என்பவரும் ஒரு பாடலுக்கு மட்டும் இசையை சந்தோஷ் நாராயணனும் செய்துள்ளனர். இந்த படத்தை பார்த்திபன் தனது தயாரிப்பு நிறுவனமான, பயோஸ்கோப் பிலிம் ப்ரேமர்ஸின் கீழ் தயாரித்துள்ளார். ஒரு நபரே திரைப்பத்தை எழுதி, இயக்கி, நடித்து தயாரித்ததற்காக இந்த படம் ஆசிய சாதனைகள் புத்தகத்திலும் மற்றும் இந்திய சாதனைப் புத்தகத்திலும் இடம் பெற்றுள்ளது. இத்திரைப்படம் 30 ஆகத்து 2019 அன்று சிங்கப்பூர் தெற்காசிய திரைப்பட விழாவில் திரையிடப்பட்டது. இந்த படம் 20 செப்டம்பர் 2019 அன்று உலகளவில் வெளியிடப்பட்டது, அதை மதிப்பாய்வு செய்த சென்னை விஷன், *ஒத்த செருப்பு அளவு 7* இந்திய சினிமாவில் ஒரு அரிய முயற்சி எனக் குறிப்பிடப்பட்டுள்ளது. ஏனெனில், இந்த திரைப்படம் ஆர். பார்த்திபன் என்ற ஒரே ஒரு மனிதரால் எழுதி, இயக்கி, நடித்து, தயாரிக்கப்பட்டது.  

## கதைச்சுருக்கம்
ஒரு விளையாட்டு மற்றும் பொழுதுபோக்கு மன்றத்தின் காவலாளியாக வேலை பார்க்கும் நடுத்தர வயது மனிதன் மாசிலாமணி ஒரு கொலைக்குற்றவாளியாக சந்தேகிக்கப்பட்டு விசாரணையில் உள்ளார். அவரது நோயுற்ற மகன் விசாரணை அறைக்கு வெளியில் காத்திருக்கிறார். திரையில் தெரியும் ஒரே ஒரு நடிகர் அவர் மட்டுமே. மற்ற கதாபாத்திரங்கள் அனைத்தும் அவருடன் இடைவினை புரிபவர்களாக சித்தரிக்கப்பட்டுள்ள குரல்கள் மட்டுமே. அவர் தன் முன்னே கிடக்கும் புதிர்களுக்கு விடை கூறும் பாணியில் முன்னும் பின்னுமாக கதையை விசாரணையில் உள்ள காவலருக்கும், திரைப்படத்தைப் பார்க்கும் பார்வையாளர்களுக்கும் விவரிக்கிறார். இது இரா. பார்த்திபனின் மிகவும் வித்தியாசமான முயற்சியாக விமர்சகர்களால் பார்க்கப்படுகிறது.  

## திரைக்கு வரும் முன்
இப்படத்தின் முன்னோட்டமானது 2019 ஆம் ஆண்டு மே 27 ஆம் நாள் வெளியிடப்பட்டது.
# கே. பி. ஆர். கலை, அறிவியல் மற்றும் ஆராய்ச்சிக் கல்லூரி


**கே. பி. ஆர். கலை, அறிவியல் மற்றும் ஆராய்ச்சிக் கல்லூரி** (KPR College of Arts Science & Research) என்பது தமிழ்நாட்டின், கோயம்புத்தூர் மாவட்டம், அரசூரில், கோவை - அவிநாசி தேசிய நெடுஞ்சாலையில் உள்ள கலை அறிவியல் கல்லூரியாகும். இக்கல்லூரி பாரதிதாசன் பல்கலைக்கழகத்தின் கீழ் செயல்பட்டு வருகிற இது கே.பி.ஆர் குழுமத்தால் நடத்தப்பட்டு வருகிறது.  
## துறைகள்
இக்கல்லூரியியல் இளநிலை வணிகவியல், வணிகக் கணினிப் பயன்பாட்டியல், கணிப்பொறியியல், மேலாண்மையியல் ஆகிய துறைகள் செயல்பட்டுவருகின்றன.  
## வசதிகள்
இக்கல்லூரியியல் ஆய்வகங்கள், கருத்தரங்கக் கூடம், இணைய வசதி உணவுக் கூடம், மாணவர் விடுதி போன்ற வசதிகள் உள்ளன.  
## பிற செயல்பாடுகள்
இக்கல்லூரியியல் நாட்டு நலப்பணி திட்டம், தேசிய மாணவர் படை போன்றவை செயல்பட்டுவருகின்றன.
# சின்மயானந்த்

**சின்மயானந்த்** (Chinmayanand) (பிறப்பு: கிருஷ்ணா பால் சிங்) என்பவர் இந்திய நாட்டில் உத்தரபிரதேச மாநிலத்தைச் சேர்ந்த முன்னாள் மத்திய அமைச்சர் ஆவார். இவர் பாரதிய ஜனதா கட்சியின் சார்பில் 1999 ஆம் ஆண்டு பதின்மூன்றாவது மக்களவையின் போது தேர்தலில் போட்டியிட்டு வென்று, வாஜ்பாய் அமைச்சரவையில் உள்துறை அமைச்சராக இருந்தார். மேலும் 1991 ஆம் ஆண்டு 10வது மக்களவையின்போது ஷபா தொகுதியிலிருந்தும், மேலும் 1998 ஆம் ஆண்டு நடந்த தேர்தலில் மச்லிஷாஹரிலிருந்தும் தேர்ந்தெடுக்கப்பட்டார்.  

## கைது
2019 ஆம் ஆண்டு இவர் நடத்தும் கல்லூரியில் படிக்கும் மாணவியை பாலியல் ரீதியாக துண்புரித்தியதாக குற்றம் சாட்டப்பட்டார். பின்னர் இவர் மீது குற்றம் சாட்டிய மாணவி காணாமல் போனதால் இவரை காவல் துறை கைது செய்தது. பின்னர் இவர் 15 நாட்கள் சிறைக் காவலில் வைக்கப்பட்டார்.
# சிறீ நேரு மகா வித்யாலயா கலை மற்றும் அறிவியல் கல்லூரி


**ஸ்ரீ நேரு மகா வித்யாலயா கலை மற்றும் அறிவியல் கல்லூரி** (Shri Nehru Maha Vidyalaya College of Arts & Sciences) என்பது இந்தியாவின், தமிழ்நாட்டின், கோயம்புத்தூர் நகரில் அமைந்துள்ள கலை அறிவியல் கல்லூரி ஆகும்.  

## வரலாறு
கல்விச் சேவையில் ஆர்வம் கொண்ட கோயம்புத்தூர் நலச் சங்கம் என்ற தன்னார்வ அமைப்பானது, 1964 ஆம் ஆண்டு ஸ்ரீ நேரு வித்யாலயா மெட்ரிகுலேஷன் மேல்நிலைப்பள்ளியைத் (எஸ்.என்.வி.எம்.எச்.எஸ்.எஸ்) தொடங்கியது. 1989 ஆம் ஆண்டில் அதன் வெள்ளி விழாவில், இந்த அமைப்பானது எஸ். என். எம். வி கலை மற்றும் அறிவியல் கல்லூரியை (எஸ்.என்.எம்.வி) தொடங்கியது. இதன்மூலம் இந்த அமைப்பு மழலையர் பள்ளி முதல் உயர்கல்வி மற்றும் ஆராய்ச்சி படிப்பு வரையிலான கல்வியை வழங்கும் அமைப்பாக மாறியது. இந்த கல்லூரியானது என்ஏஏசி-ஆல் "ஏ" தர அங்கீகாரம் பெற்றது.  

## இருப்பிடம்
இக்கல்லூரி பரப்பளவிலான வளாகத்தில் கட்டப்பட்டுள்ளது. இது கோயம்புத்தூர் பொள்ளாச்சி நெடுஞ்சாலையில் (NH-209) மாலுமிச்சம்பட்டியில் உள்ளது .  

## வழங்கப்படும் படிப்புகள்
இக்கல்லூரியில் அளிக்கப்படும் அனைத்து படிப்புகளும் பாரதியார் பல்கலைக்கழகத்துடன் இணைக்கப்பட்டுள்ளன.  
| **இளங்கலை படிப்புகள்** | பிபிஎம் |
| --- | --- |
| பி.காம் |  |
| பி.காம் (கணினி. செயலி. ) |  |
| பி.காம் (கார்ப் சைன்) | பி.எஸ்சி (மேக்ரோ பயோ) |
| பி.எஸ்சி (பயோ கெம். ) |  |
| பி.எஸ்சி (இயற்பியல்) |  |
| **முதுகலை படிப்புகள்** | எம்பிஏ |
| எம்.காம் ஐ.பி. |  |
| எம்.காம் எஃப்சி |  |
| எம்.எஸ்.டபிள்யூ |  |
| எம். எஸ்சி. உயிரி தொழில்நுட்பம் | } |

## சங்கங்கள் மற்றும் பிற செயல்பாடுகள்

- தேசிய மாணவர் படை -விமானப் படைப்பிரிவு
- இளைஞர் செஞ்சிலுவை
- யோகா அகாடமி
# ஆல்பெயிட்டு



**ஆல்பெயிட்டு** (*Alpeite*) என்பது Ca<sub>4</sub>Mn<sup>3+</sup><sub>2</sub>Al<sub>2</sub>(Mn<sup>3+</sup>Mg)(SiO<sub>4</sub>)<sub>2</sub>(Si<sub>3</sub>O<sub>10</sub>)(V<sup>5+</sup>O<sub>4</sub>)(OH)<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இது கால்சியம் மாங்கனீசு மக்னீசிய சிலிக்கேட்டு என்று வகைப்படுத்தப்படுகிறது. ஆல்ப்சு மலைப்பகுதியில் காணப்பட்டதால் இதற்கு ஆல்பெயிட்டு எனப் பெயரிடப்பட்டது . பன்னாட்டு கனிமவியல் சங்கம் ஆல்பெயிட்டு கனிமத்தை Apt என்ற குறியீட்டால் அடையாளப்படுத்துகிறது.
# ஏ. ஏ. ரசீது

**ஏ. ஏ. ரசீது** (A. A. Rasheed - பிறப்பு 1 ஜூலை 1923) தமிழக அரசியல்வாதியும், முன்னாள் சட்டமன்ற உறுப்பினரும் ஆவார். இவர் 1957 ஆம் ஆண்டு நடைபெற்ற சட்டமன்றத் தேர்தலில் வேலூர் மாவட்டம், வாணியம்பாடி சட்டமன்றத் தொகுதியில் இருந்து இந்திய தேசிய காங்கிரஸ் கட்சி சார்பில் போட்டியிட்டு வெற்றி பெற்றார்.  

## கல்வி
ரசீது,பள்ளிப்படிப்பை ஆம்பூர் மஜ்ஹருல் உலூம் மேல்நிலைப் பள்ளியிலும், கல்லூரி படிப்பை மாநிலக் கல்லூரி, சென்னையிலும்பயின்றார்.  

## அரசியல்
கல்லூரிக்காலத்திலேயே இந்திய தேசிய காங்கிரஸ் கட்சியில் இணைந்து பல்வேறு போராட்டங்களில் பங்கேற்றுள்ளார்.  

## பதவிகள்
- கவுன்சிலர், சென்னை மாநகராட்சி
- செயலாளர், நஞ்சம்பட்டி இஸ்மியா பள்ளி
- உறுப்பினர், மெட்ராஸ் ரைபிள் கிளப்.
- உறுப்பினர், தென்னிந்திய வர்த்தக சபை, சென்னை.
- உறுப்பினர், தென்ந்திய தோல் மற்றும் தோல்பொருட்கள் வர்த்தக சங்கத்தின், சென்னை.

## பொழுதுபோக்கு
வலைப்பந்து, குதிரையேற்றம், துப்பாக்கிசுடுதல்
# அப்துல் அஜீஸ்

**அப்துல் அஜீஸ்** (Abdul Aziz) ஒரு தமிழக அரசியல்வாதி ஆவார். இவர் 1962 ஆம் ஆண்டு நடைப்பெற்ற தேர்தலில் திண்டுக்கல் மாவட்டம், நிலக்கோட்டை சட்டமன்ற தொகுதியிலிருந்து இந்திய தேசிய காங்கிரஸ் கட்சி சார்பில் போட்டியிட்டு வெற்றி பெற்றார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1962 | நிலக்கோட்டை | இந்திய தேசிய காங்கிரஸ் | 20,187 | 31.75 | } |

## இறப்பு
18-ஆகஸ்ட்-1966 அன்று இறப்பெய்தினார்.
# அப்துல் ஜப்பார் (அரசியல்வாதி)



**அப்துல் ஜப்பார் ** (Abdul Jabbar பிறப்பு: 10 ஏப்ரல் 1926) ஒரு தமிழக அரசியல்வாதி ஆவார். இவர் 1971 ஆம் ஆண்டு நடைப்பெற்ற தேர்தலில் கரூர் மாவட்டம், அரவக்குறிச்சி சட்டமன்ற தொகுதியில் இருந்து இந்திய ஒன்றிய முஸ்லிம் லீக் கட்சி சார்பில் போட்டியிட்டு வெற்றி பெற்றார்.  

## கல்வி
மூன்றாம் வகுப்பு வரை ஆற்காட்டிலும், 10 ஆம் வகுப்புவரை மேல்விஷாரத்திலும், பள்ளி இறுதிபடிப்பை அரசினர் முஹம்மதன் கல்லூரி (தற்போது அரசு கலைக்கல்லூரி) சென்னையிலும் பயின்றார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1971 | அரவக்குறிச்சி | இந்திய ஒன்றிய முஸ்லிம் லீக் | 34164 | 60.10 | } |
# ஜி. சொக்கலிங்கம்

**கெ. சொக்கலிங்கம்** (பி-1938; இ-20 ஏப்ரல் 2000), (G. Chockalingam) ஒரு இந்திய அரசியல்வாதியும் மற்றும் சட்டமன்ற உறுப்பினரும் ஆவார். 1996 தேர்தலில் திருப்போரூர் தொகுதியில் இருந்து திராவிட முன்னேற்றக் கழகத்தின் வேட்பாளராக தமிழக சட்டமன்றத்திற்குத் தேர்ந்தெடுக்கப்பட்டார். இந்தத் தொகுதி பட்டியல் சாதியினருக்கான வேட்பாளர்களுக்காக ஒதுக்கப்பட்ட தொகுதியாகும் . 1977 மற்றும் 1980 ஆம் ஆண்டுகளில் நடந்த தேர்தல்களின் போதும் இதே தொகுதியிலிருந்து தேர்ந்தெடுக்கப்பட்டார்.  
இவர் 2000 ஆம் ஆண்டில் இறந்தார். இவருக்கு ஒரு மனைவியும் மூன்று மகன்களும் இருந்தனர்.
# சிபைட்டு



**சிபைட்டு** (*Chibaite*) என்பது SiO<sub>2</sub>•n(CH<sub>4</sub>,C<sub>2</sub>H<sub>6</sub>,C<sub>3</sub>H<sub>8</sub>,i-C<sub>4</sub>H<sub>10</sub>) என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இவ்வாய்ப்பாட்டிலுள்ள n இன் அதிகபட்ச மதிப்பு 3/17 ஆகும். ஓர் அரிய சிலிக்கேட்டு தாதுவான சிபைட் கனிமம் சிலிகா கிளாத்தரேட்டு எனப்படும் சிலிகா கூடுவகை சேர்மம் என்று வகைப்படுத்தப்படுகிறது. மேலும், இத்தாது இருதொகுதி வகைபாடான எம்3 கனசதுர கட்டமைப்பில் மீத்தேன், ஈத்தேன், புரோப்பேன் ஐசோபியூட்டேன் போன்ற பல்வேறு ஐதரோகார்பன் மூலக்கூறுகளுக்கு சிலிகா கூடு தனக்குள் இடமளிக்கிறது .  

சப்பான் நாட்டின் பெரிய தீவான ஒன்சு திவிலுள்ள சிபா மாவட்டத்தின் மினாமிபோசோ நகரத்திலுள்ள அராகாவாவில் முதன்முதலில் சிபைட்டு கனிமம் கண்டறியப்பட்டது. இந்த கனிமத்தை ஐ.எம்.ஏ எனப்படும் அனைத்துலக கனிமவியல் நிறுவனம் 2009 ஆம் ஆண்டில் அங்கீகரித்தது என்ற குறியீட்டால் அடையாளப்படுத்துகிறது.
# நான்கு பெரிய கண்டுபிடிப்புகள்



**நான்கு பெரிய கண்டுபிடிப்புகள்** (*Four Great Inventions*) எனப்படுபவை பண்டைய சீனாவின் கண்டுபிடிப்புகள் ஆகும். சீனப் பண்பாட்டில் இவற்றின் வரலாற்று முக்கியத்துவம் காரணமாக மற்றும் பண்டைய சீனாவின் முன்னேற்றமடைந்த அறிவியல் மற்றும் தொழில்நுட்பத்தின் சின்னங்களாக இவை கொண்டாடப்படுகின்றன.  

நான்கு பெரிய கண்டுபிடிப்புகள்:  
- திசைகாட்டி
- வெடிமருந்து
- காகிதத் தயாரிப்பு
- அச்சிடுதல்

இந்த நான்கு கண்டுபிடிப்புகள் உலகம் முழுவதும் நாகரிக வளர்ச்சியின் மீது ஆழமான தாக்கத்தை ஏற்படுத்தின. எனினும் சில நவீனகால சீன அறிஞர்கள் வேறு சில கண்டுபிடிப்புகள் அதி நவீனமானது என்றும் சீன வரலாற்றின் மீது அதிகமான தாக்கத்தை ஏற்படுத்தியவை என்றும் யூகிக்கின்றனர் – நான்கு பெரிய கண்டுபிடிப்புகள் கிழக்கு மற்றும் மேற்கு உலகத்திற்கு இடையிலான தொழில்நுட்ப தொடர்பை கோடிட்டு காட்டுவதற்கே சாதாரணமாக பயன்படுகின்றன என்கின்றனர்.
# எச். அப்துல் மஜீத்

**எச். அப்துல் மஜீத்** (*H. Abdul Majeed*) தமிழக அரசியல்வாதி ஆவார். இவர் 1984 ஆம் ஆண்டு நடைபெற்ற தேர்தலில் வேலூர் மாவட்டம், வாணியம்பாடி சட்டமன்றத் தொகுதியிலிருந்து இந்திய தேசிய காங்கிரஸ் கட்சி சார்பில் போட்டியிட்டு வெற்றி பெற்றார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1984 | வாணியம்பாடி | இ.தே.கா | 39,141 | 45.36 | } |

## இறப்பு
எச். அப்துல் மஜீத் அவர்கள் 1 செப்டம்பர் 1988 அன்று காலமானார்.,
# மூன்றாம் ஆங்கிலேய-பர்மியப் போர்



**மூன்றாம் ஆங்கிலேய-பர்மியப் போர்** (**Third Anglo-Burmese War**, also known as the **Third Burma War**), ஆங்கிலேய-பர்மியப் போர்களில் இது மூன்றாவதும், இறுதியும் ஆகும். இப்போர் 7 - 29 நவம்பர் 1885 வரை நடைபெற்றது.  

ஏற்கனவே இரண்டாம் ஆங்கிலேய-பர்மியப் போரில் கீழ் பர்மாவை ஆங்கிலேயர்களிடம் இழந்திருந்த, பர்மியப் பேரரசு, இப்போரின் முடிவில் மேல் பர்மாவையும் பிரித்தானிய இந்தியாவிடம் வீழ்ந்ததால், முழு பர்மாவும் பிரித்தானிய இந்தியாவின் கீழ் வந்தது. இதனால் பர்மா, பிரித்தானிய இந்தியாவின் ஒரு மாகாணமாக விளங்கியது. 1937-இல் பர்மா பிரித்தானியாவின் தனி காலனி நாடானது. இரண்டாம் உலகப் போருக்குப் பின் 1948-இல் பர்மாவிற்கு விடுதலை வழங்கப்பட்டது.  
## இதனையும் காண்க
- ஆங்கிலேய-பர்மியப் போர்கள்
- பர்மாவில் பிரித்தானிய ஆட்சி
# கோன்பவுங் வம்சம்


**கோன்பவுங் வம்சம்** (**Konbaung dynasty**) ), பர்மாவை இறுதியாக 1752 முதல் 1885 வரை ஆண்ட இவ்வரச மரபை முன்னர் அலோம்பர அல்லது அலௌங்பயா வம்சம் என அழைத்தனர். இவ்வரச மரபு நவீன பர்மாவை உருவாக்கியதற்கு முக்கியப் பங்கு வகித்தது. இவ்வரச மரபு தற்கால தாய்லாந்து மற்றும் தற்கால இந்தியாவின் வடகிழக்கு இந்தியாவைக் கைப்பற்றி 100 ஆண்டுகள் ஆண்டது.  

1824 -1885 முடிய நடைபெற்ற முதலாம் ஆங்கிலேய-பர்மியப் போர்களில், இந்த பர்மிய அரச மரபு முதலில் தனது ஆட்சியின் கீழிருந்த அகோம் பேரரசு, மணிப்பூர் இராச்சியம் போன்ற வடகிழக்கு இந்தியப் பகுதிகளை பிரித்தானிய இந்தியாவிடம் இழந்தது.  

பின்னர் 1852 - 1853-இல் நடைபெற்ற இரண்டாம் ஆங்கிலேயப் பர்மியப் போரில், இந்த பர்மியப் பேரரசு ரங்கூன் உள்ளிட்ட கீழ் பர்மாவை ஆங்கிலேயர்களிடம் இழந்தனர். எனவே இருநாடுகளும் யாந்தபு ஒப்பந்தம் செய்து கொண்டனர். இதன்படி பர்மிய அரசு ஆங்கிலேயர்களுக்கு பெருந்தொகை போர் ஈட்டுத்தொகையாக செலுத்த வேண்டியதாயிற்று.  

1885-இல் நடைபெற்ற ஆங்கிலேய-பர்மியப் போரில் இந்த பர்மிய அரச மரபினர் மேல் பர்மாவை ஆங்கிலேயர்களிடம் இழந்தனர். இதனால் பர்மாவில் கோன்பவுங் வம்சத்தின் முடியாட்சி வீழ்ந்தது. 1885-இல் பர்மாவில் பிரித்தானிய ஆட்சி மலர்ந்தது. பர்மா பிரித்தானிய இந்தியாவின் ஒரு மாகாணமாக 1937 முடிய விளங்கியது. பின்னர் பர்மா தனி துணைநிலை ஆளுநரின் கீழ் தனி காலனி நாடானது. 1948-இல் பர்மா பிரித்தானியர்களிடமிருந்து விடுதலை ஆனது.  

### கோன்பவுங் வம்சத்தின் பர்மாப் பேரரசின் ஆட்சியாளர்கள்
1. அலௌங்பயா - (1752 - 1760)
1. நவுங்தவுக்கி - (1760 – 1763)
1. சிங்பிஉசின் (1763–1776)
1. சிங்கு - (1776–1781)
1. பவுங்கா - 1782
1. போதவ்பயா (1782–1819)
1. பாகிய்தாவ் - 1819–1837
1. தாராவதி - 1837–1846
1. பாகன் - 1846–1853
1. மிண்டோன் - 1853–1878
1. திபாவ் மின்- 1878–1885

## இதனையும் காணக
- ஆங்கிலேய-பர்மியப் போர்கள்
- யாந்தபு ஒப்பந்தம்
- பர்மாவில் பிரித்தானிய ஆட்சி
# பார்மோசன் திட்டுச் சிறுத்தை



**ஃபார்மோசன் திட்டுச் சிறுத்தை** (Formosan Clouded Leopard) என்பது சிறுத்தை இனத்தில் படைச்சிறுத்தை என்ற துணை இனத்தைச் சார்ந்ததாகும். இவை கிழக்காசியாப் பகுதியில் அமைந்துள்ள தைவான் என்ற நாட்டின் வெப்பமண்டலக் காட்டுப்பகுதியில் வாழ்ந்துவந்தது. தற்போது இவை அழிந்துவிட்டதாக ஐ.யூ.சி.என்னின் பட்டியல் தெரிவித்துள்ளது.
# யாங்சி ஆற்று ஓங்கில்



**யாங்சி ஆற்று ஓங்கில்** (Yangtze River Dolphin) ஆசியா கண்டத்தில் சீனா நாட்டின் உள்ளேயே ஓடும் மிக நீளமான நதியான யாங்சியின் நீர்பரப்பில் வாழ்ந்த திமிங்கிலம் ஆகும். இவ்வகையான மீன்கள் பலதொகுதிமரபு உயிரினத் தோற்றம் கொண்டு நண்ணீரில் மட்டுமே வாழும் தகவமைப்பைக்கொண்டது. இவை ஐ.யூ.சி.என்னின் பட்டியல் கணக்குப்படி 2008 ஆம் ஆண்டு முதல் அழிந்துவிட்டதாக கூறப்பட்டுள்ளது.
# தங்கத் தேரை



**தங்கத் தேரை** (Golden Toad) இவை தவளைக் குடும்பத்தைச் சார்ந்த உயிரினம் ஆகும். இவை மத்திய அமெரிக்க பகுதியில் அமைந்துள்ள கோசுட்டாரிக்கா நாட்டில் வாழ்ந்துவந்தது. 1998ஆம் ஆண்டு நடந்த கணக்கெடுப்பில் எட்டு ஆண் தேரையும், இரண்டு பெண் தேரையும் இருந்ததாக கூறப்பட்டது. இவை பன்னாட்டு இயற்கைப் பாதுகாப்புச் சங்கம் செம்பட்டியலில் 2004ஆம் ஆண்டுக்குப்பின் அழிந்துவிட்டதாக கூறப்பட்டுள்ளது.
# எசு. எசு. முகமது இஸ்மாயில்

**எசு.எசு. முகமது இஸ்மாயில்** (*S. S. Mohammad Ismail*) தமிழக அரசியல்வாதி ஆவார். கரூர் மாவட்டம் பள்ளப்பட்டியில் பிறந்த இவர் 1996 ஆம் ஆண்டு நடைபெற்ற தேர்தலில் கரூர் மாவட்டம், அரவக்குறிச்சி சட்டமன்றத் தொகுதியில் திராவிட முன்னேற்றக் கழகம் கட்சி சார்பில் போட்டியிட்டு வெற்றி பெற்றார். 30-01-2006 அன்று இறப்பெய்தினார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 2006 | அரவக்குறிச்சி | திமுக | 41153 | 38.38 | } |

## இறப்பு
எசு. எசு. முகமது இஸ்மாயில் அவர்கள் 21 ஜனவரி 2006 அன்று காலமானார்.,
# கலிலூர் ரகுமான்



**ம. அ. கலிலூர் ரகுமான்** (*M. A. Khaleelur Rahman*)(29 அக்டோபர் 1947-26 ஆகத்து 2025) தமிழக அரசியல்வாதி ஆவார்.கரூர் மாவட்டம் பள்ளப்பட்டியில் அப்துல் சலாம் என்பவருக்கு மகனாக பிறந்த இவர் 2006 ஆம் ஆண்டு நடைபெற்ற தேர்தலில் கரூர் மாவட்டம், அரவக்குறிச்சி சட்டமன்றத் தொகுதியில் திராவிட முன்னேற்றக் கழகம் கட்சி சார்பில் போட்டியிட்டு வெற்றி பெற்றார்.  

## கல்வி
8 ஆம் வகுப்பு வரை படித்துள்ளார்.  

## பதவியில்
இரண்டு முறை பள்ளப்பட்டி தேர்வு நிலை பேரூராட்சியின் தலைவராக இருந்துள்ளார்.  
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 2006 | அரவக்குறிச்சி | திமுக | 45,960 | 45.60 | } |

## இறப்பு
கலிலூர் இரகுமான் தனது 79ஆம் அகவையில் 26 சூன் 2025 அன்று இறந்தார்.
# லியாவுதீன் சேட்

**லியாவுதீன் சேட்** (*E. A. Liyaudeen Sait*) தமிழக அரசியல்வாதி ஆவார். இவர் 2001 ஆம் ஆண்டு நடைபெற்ற தேர்தலில் கரூர் மாவட்டம், அரவக்குறிச்சி சட்டமன்றத் தொகுதியில் அ.தி.மு.க கட்சி சார்பில் போட்டியிட்டு வெற்றி பெற்றார்.  

2001 ஆம் ஆண்டு அதிமுக சிறுபான்மைப் பிரிவு செயலாளராகவும் லியாவுதீன் சேட் பதவி வகித்தார். .  
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 2001 | அரவக்குறிச்சி | அ.தி.மு.க | 51,535 | 48.03 | } |
# மரியமுல் ஆசியா



**மரியமுல் ஆசியா** (*Mariyamul Asia*) தமிழக அரசியல்வாதி ஆவார். இவர் 1991 ஆம் ஆண்டு நடைபெற்ற தேர்தலில் கரூர் மாவட்டம், அரவக்குறிச்சி சட்டமன்றத் தொகுதியில் அ.தி.மு.க கட்சி சார்பில் போட்டியிட்டு வெற்றி பெற்றார்.  

### சட்டமன்ற உறுப்பினராக
| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1991 | அரவக்குறிச்சி | அ.தி.மு.க | 57957 | 55.60 | } |
# கிறிஸ்துமஸ் தீவு சிறு வௌவால்



**கிறிஸ்துமஸ் தீவு சிறு வௌவால்** (Christmas Island Pipistrelle) இது வௌவால் இனத்தச் சார்ந்த ஒரு பாலூட்டியாகும். இவை ஆத்திரேலியா கண்டத்தில் அமைந்துள்ள கிறிஸ்துமசு தீவு பகுதியில் வாழ்ந்துவந்தது.இவை 2009 ஆம் ஆண்டு ஐ.யூ.சி.என் வெளியிட்ட பட்டியல் கணக்கின்படி அழிந்துவிட்டதாக கூறப்படுகிறது.
# சாகுல் ஹமீத்

**ஏ. சாகுல் ஹமீத்** (*A. Shahul Hameed*) தமிழக அரசியல்வாதி ஆவார். இவர் 1980 ஆம் ஆண்டு நடைபெற்ற தேர்தலில் திருநெல்வேலி மாவட்டம், கடையநல்லூர் சட்டமன்றத் தொகுதியில் சுயேட்சையாக போட்டியிட்டு வெற்றி பெற்றார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) | பெற்ற வாக்குகள் |  |
| --- | --- | --- | --- | --- | --- |
| 1980 | கடையநல்லூர் | சுயேட்சை | 50.71 | 38225 | } |
# நைனா முஹம்மது



**கே. நைனா முஹம்மது** (*K.Naina Mohamed*) தமிழக அரசியல்வாதி ஆவார். இவர் 1996 ஆம் ஆண்டு நடைபெற்ற தேர்தலில் திருநெல்வேலி மாவட்டம், கடையநல்லூர் சட்டமன்றத் தொகுதியில் தி.மு.க கட்சி சார்பில் போட்டியிட்டு வெற்றி பெற்றார்.  
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) | பெற்ற வாக்குகள் |  |
| --- | --- | --- | --- | --- | --- |
| 1996 | கடையநல்லூர் | தி.மு.க | 46.58 | 49641 | } |
# படேதலாவ் ஏரி


**படேதலாவ் ஏரி** அல்லது **பெரிய ஏரி** என்பது தமிழ்நாட்டின், கிருட்டிணகிரி மாவட்டம், கிருட்டிணகிரி அருகே காட்டிநாயனப் பள்ளி ஊராட்சியில் ஒரு ஏரி ஆகும். இந்த ஏரி 269 ஏக்கர் பரப்பளவில் அமைந்துள்ளது. மார்க்கண்ட நதியின் குறுக்கே வேப்பனப்பள்ளி அருகே குப்பச்சிப்பாறை என்ற இடத்தில் தடுப்பணை காட்டப்பட்டுள்ளது. அங்கிருந்து மாரசந்திரம் வழியாக இருந்து படேதலாவ் ஏரிக்கு தண்ணீர் வரும். இந்த ஏரியில் இருந்து செல்லும் உபரி நீரானது பர்கூர் ஊராட்சி ஒன்றியத்தில் உள்ள ஏரிகளுக்கு செல்லும் வகையில் வாய்கால் அமைக்கப்பட்டள்ளது. இந்த கால்வாயின் கரையோரத்தில் உள்ள ஆயிரம் ஏக்கர் நிலங்கள் பாசன வசதியைப் பெறுகின்றன. ஆனால் போதிய மழை இன்மையால் பல ஆண்டுகள் ஏரிக்கு நீர் வராமல் வறண்ட நிலையில் இருக்கும் நிலை உள்ளது. இதனால் தென்பெண்ணை ஆற்றில் இருந்து படேதலாவ் ஏரிக்கு கால்வாய் அமைத்து, வெள்ளப்பெருக்கு காலத்தில் வரும் உபரிநீரை திருப்பி விட்டு ஏரியை நிரப்பிட வேண்டும் என்ற கோரிக்கை விவசாயிகள் மத்தியில் இருந்து வருகின்றது.
# புனித தெரசாள் தொழிற்பயிற்சி நிறுவனம்


**புனித தெரசாள் தொழிற்பயிற்சி நிறுவனம்** (St. Therasa's I.T.I.) என்பது தமிழ்நாட்டின், சேலம் மாவட்டம், மரவனேரியில் உள்ள தொழிற்பயிற்சி நிறுவனம் ஆகும்.  

## அளிக்கப்படும் பயிற்சிகள்
இத் தொழிற்பயிற்சி நிறுவனத்தில் தச்சு, ஊர்திப் பொறியியல், குளிர்பதனப் பெட்டி மற்றும் குளிர்சாதனம் போன்ற தொழிற்பிரிவுகள் மாநில அரசின் அங்கிகாரம் பெற்றும், இயந்திரப் பொறியியல், மோட்டார் வகனம், கடைசல், போன்ற தொழிற் பிரிவுகள் தேசிய அங்கிகாரத்துடனும் அளிக்கப்படுகின்றன.
# கலிசிய-வோலினிய வரலாற்றுக் கூறு



***கலிசிய-வோலினிய வரலாற்றுக் கூறு*** (*Galician–Volhynian Chronicle*, ) என்பது 1201–1292 காலகட்டத்தை பற்றிய வரலாற்றுப் பதிவாகும். அக்காலத்திய கலிசிய-வோலினிய சமஸ்தானத்தின் வரலாற்றைப்பற்றி இது கூறுகிறது. அச்சமஸ்தானம் தற்போதைய உக்ரைனில் அமைந்திருந்தது. இந்த வரலாற்றுக் கூறின் மூலம் கிடைக்கப்பெறவில்லை; தற்போது கிடைக்கப்பெறும் வரலாற்றுக் கூறு *இப்பாதிய வரலாற்று கூறின்* ஒரு பகுதியாக நமக்குக் கிடைக்கப் பெறுகிறது.  

இதன் முதல் பகுதி (கலிசியாவின் டானியல் பற்றியது) கோல்ம் நகரில் (இன்றைய போலந்தில்) எழுதப்பட்டதாகக் கருதப்படுகிறது.
# ராம் சுந்தர் தாசு


**ராம் சுந்தர் தாசு** (Ram Sundar Das) (; 9 சனவரி 1921 – 6 மார்ச் 2015) ஓர் இந்திய அரசியல்வாதியும் பீகார் மாநிலத்தின் முன்னாள் முதலமைச்சரும் ஆவார். இவர் ஐக்கிய ஜனதா தளம் கட்சியின் தலைவர்களுள் ஒருவரும் ஆவார் 2015 ஆம் ஆண்டு மார்ச் 6 ஆம் நாள் தனது 94 ஆம் வயதில் இறந்தார்.
# கமலாபதி திரிபாதி



**கமலாபதி திரிபாதி** (3 செப்டம்பர்1905 – 8 அக்டோபர் 1990) ஓர் இந்திய அரசியல்வாதியும், எழுத்தாளரும், விடுதலைப் போராட்ட வீரரும் ஆவார். அவர் வாரணாசி தொகுதியிலிருந்து வந்த ஒரு மூத்த இந்திய தேசிய காங்கிரசு அரசியல்வாதியும் ஆவார். உத்தரப்பிரதேசனத்தின் முன்னாள் முதலமைச்சரும், முன்னாள் இந்திய இரயில்வே அமைச்சரும் ஆவார். அவர் 1969 முதல் 1970 வரை உத்தரப் பிரதேசத்தின் துணை முதல்வராகவும், முதல் மற்றும் இன்றுவரை 1983 முதல் 1986 வரை இந்திய தேசிய காங்கிரஸின் செயல் தலைவராகவும் பணியாற்றினார்.  

## குடும்பம்
கமலாபதி திரிபாதிக்கு 3 மகன்கள் மற்றும் இரண்டு மகள்கள் உள்ளனர். இவரது மூத்த மகன் லோக்பதி திரிபாதி உத்திரப்பிரதேசத்தின் அமைச்சராகப் பணிபாற்றினார். இரண்டாவது மகன் மாயாபதி திரிபாதி அகில பாரதீய கிசான் மஸ்தூர் வாகினி என்ற சமூகத் தொண்டு நிறுவனத்தின் நிறுவனர் ஆவார். இவரது இளைய மகன் மங்களாபதி திரிபாதி ஆவார்.  

## இளமைக் காலம்
இவரது தந்தையார் பெயர் பண்டிட் நாராயண் பதி திரிபாதி ஆவார். உண்மையில் இவர் பிண்டி திரிபாதி குடும்பத்தைச் சேர்ந்தவர்கள் ஆவார். இவருக்கு உன்னாவ் மற்றும் கான்பூருடன் எந்தத் தொடர்பும் இல்லை. இவர் உத்தரப்பிரதேசத்தின் சரயு நதிக்கரைப் பகுதியில் வாழ்ந்த சரயுபாரின் சமூகத்தைச் சார்ந்தவர் ஆவார். இவரது மூதாதையர்கள் ஒளரங்கசீப் காலத்தில் வாரணாசிப் பகுதியில் வந்து குடியமர்ந்தார்கள். சன்சார் என்ற இந்தி நாளிதழில் இதழியலாளராகத் தனது பணியைத் தொடங்கினார். பண்டிட் நாராயண் பதி திரிபாதி 19 ஆவது வயதில் திருமணம் புரிந்தார். இவருக்கு 5 குழந்தைகள் பிறந்தனர்.  

## அரசியல் வாழ்க்கை
### இந்திய விடுதலை இயக்கம்
1921 ஆம் ஆண்டில், கமலாபதி திரிபாதி ஒத்துழையாமை இயக்கத்தில் பங்கேற்றார். இவர் உப்புச்சத்தியாக்கிரகத்தில் பங்கு பெற்றார். இதற்காக இவர் சிறை சென்றார். 1942 ஆம் ஆண்டில் மும்பைக்குச் செல்லும் வழியில் வெள்ளையனே வெளியேறு இயக்கத்தில் பங்கு பெற்று இதற்காக 3 ஆண்டுகள் சிறையில் இருந்தார்.  

### உத்தரப் பிரதேசத்தின் முதலமைச்சர்
இவர் உத்தரப் பிரதேசத்தின் முதலமைச்சராக 1971 ஆம் ஆண்டு ஏப்ரல் 4 ஆம் நாள் 1973 ஆம் ஆண்டு சூன் 12 வரை இருந்தார். இவர் 1973 ஆம் ஆண்டு புரட்சியின் காரணமாக முதலமைச்சர் பதவியிலிருந்து விலகினார்.  

### இந்தியத் தொடருந்துப் போக்குவரத்து அமைச்சராக
1975 முதல் 1977 வரையிலும் மற்றும் 1980 ஆம் ஆண்டில் சிறிது காலமும் இந்திய இரயில்வே அமைச்சராகப் பதவி வகித்துள்ளார். இவர் இந்திய இருப்புப்பாதை நிதியறிக்கை : 1975–76, 1976–77, 1980–81 (இடைக்கால) மற்றும் 1980–81 (இறுதி) ஆகியவற்றை தாக்கல் செய்துள்ளார். இவருடைய ஆட்சிக்காலத்தில் பின்வரும் தொடருந்துகள் அறிமுகப்படுத்தப்பட்டன:  
- சபர்மதி விரைவுவண்டி
- கங்கா காவேரி விரைவுவண்டி
- நீலாம்பரி விரைவுவண்டி
- வாரணாசி விரைவுவண்டி (புது தில்லி-லக்னே விரைவுவண்டி. நீட்டிக்கப்பட்டது)
- தமிழ்நாடு விரைவுவண்டி
- காசி விஸ்வநாத் விரைவுவண்டி
8-கிலோமீட்டர்- தொலைவு இருப்புப்பாதையானது தெலாபூர்-பதஞ்சேரா இவரது பதவிக்காலத்தில் திறக்கப்பட்டது.  

இவரது பதவிக்காலத்தில் டீசல் இயக்கூர்திப் பணிமனையானது புனேயில் தொடங்கப்பட்டது.  

### இதேகா செயல் தலைவர்
தனது மகன் சஞ்சய் காந்தி வானூர்தி விபத்தில் இறந்த பிறகு, இந்திரா காந்தி திரிபாதியை செயல் தலைவராக்கினார். ஆனால், இந்திரா காந்தியின் படுகொலைக்குப் பிறகு ராஜீவ் காந்தி காங்கிரஸ் தலைவராகவும் பிரதமராகவும் பதவியேற்றதும், திரிபாதி அவருடன் முரண்பட்டார். நவம்பர் 1986 இல், அவர் ராஜினாமா செய்தார்.
# செப்டம்பர் 2019 - காலநிலைக்கான வேலைநிறுத்தங்கள்



**செப்டம்பர் 2019 காலநிலை வேலைநிறுத்தங்கள்**, **எதிர்காலத்திற்கான உலகளாவிய வாரம்** என்றும் அழைக்கப்படுகின்றன. இது காலநிலை மாற்றத்திற்கு தீர்வு காண நடவடிக்கை எடுக்கக் கோரும் தொடர்ச்சியான சர்வதேச வேலைநிறுத்தங்கள் ஆகும். வேலைநிறுத்தங்களின் முக்கிய தேதிகளில் செப்டம்பர் 20, இது ஐக்கிய நாடுகளின் காலநிலை உச்சிமாநாட்டிற்கு மூன்று நாட்களுக்கு முன்னும், செப்டம்பர் 27 ஐயும் சேர்த்ததாகும். பூமிக்கான வேலை நிறுத்தம் எனப்படும் உலகளாவிய பொது காலநிலை வேலைநிறுத்தத்திற்கு முன்மொழியப்பட்ட தினங்களாக செப்டம்பர் 20 முதல் 27 வரையிலான முழு வாரமும் அடங்கும். 150 நாடுகளில் இடங்களில் போராட்டங்கள் நடைபெற்று வருகின்றன. இந்த நிகழ்வு காலநிலை இயக்கத்திற்கான பள்ளி வேலைநிறுத்தத்தின் ஒரு பகுதியாகும். இது ஸ்வீடிஷ் காலநிலை ஆர்வலர் கிரெட்டா துன்பெர்க்கால் ஈர்க்கப்பட்டு உலகெங்கிலும் நடந்து வருகிறது.  

20 செப்டம்பர் வேலைநிறுத்தங்கள் உலக வரலாற்றிலேயே காலநிலைக்காக நடைபெற்ற போராட்டங்களுள் மிகப்பெரிய போராட்டமாகத் தெரிகிறது. இது ஜெருமனியில் இப்போராட்டத்தில் பங்கு பெற்ற 14 இலட்சம் பங்கேற்பாளர்களையும் உள்ளடக்கியதாகும். ஆசுதிரேலிய போராட்டத்தில் 300,000 எதிர்ப்பாளர்கள் பங்கெடுத்துள்ளனர். கூடுதலாக 300,000 மக்கள் பிரிட்டனில் நடந்த போராட்டத்தில் இணைந்துள்ளனர். மேலும், நியூயார்க்கில் போராட்டக்காரர்களின் எண்ணிக்கை தோராயமாக 250,000 இற்கும் அதிகமாக இருக்கும். 40 நாடுகளில் வாழும் 2,000 இற்கும் அதிகமான அறிவியலாளர்கள் இந்தப் போராட்டங்களுக்கு ஆதரவு தருவதாக உறுதியளித்துள்ளார்கள்.  

### இந்தியா
இந்தியாவில், 14000 இற்கும் அதிகமானோர் உலகளாவிய காலநிலை பாதுகாப்பிற்கு ஆதரவான வேலைநிறுத்தங்களின் ஒரு பகுதியாக 26 வெவ்வேறு நிகழ்வுகளில் கலந்து கொள்ள ஒப்புக்கொண்டு கையொப்பமிட்டுள்ளார்கள். புதுதில்லியில் 20000 மாணவர்கள் மற்றும் பள்ளிக் குழந்தைகள் இந்தியாவில் காலநிலை அவசரநிலையைப் பிரகடனம் செய்ய வலியுறுத்தியுள்ளனர். ஒரு இந்திய சிந்தனை நிறுவனம், பல்வேறு இந்திய நகரங்களில் குடிநீர் இருப்பு தீர்ந்து போகும் அபாயம் உள்ளதாக எச்சரித்துள்ளது.